Document ID: /fineweb-2-swissfilter-quality_10-filterrobots/filtered/01308.jsonl.gz/1408

Integrimi
Bardhyl dhe Maria Coli, kandidatë për çmimin më të madh zviceran për hotelieri
Ka afër dy vjet që Maria dhe Bardhyl Coli e drejtojnë hotelin Viznauerhof në Vitznau gjatë verës dhe hotelin Waldhotel në Davos, gjatë dimrit. I gjithë personeli e ndërron vendin e punës në varësi nga sezoni: gjysmë viti në Vitznau dhe gjysmën tjetër në Davos
Nga 97 kandidatura, juria ka zgjedhur 14 projekte për çmimin e sivjetshëm për turizëm, “Milestone Tourismuspreis”, shkruan luzernerzeitung.ch. Ky është çmimi zyrtar i hotelerisë zvicerane. Është i dotuar me 32500 franga dhe ndahet në Bernë më 15 nëntor.
Në mesin e të nominuarve është edhe projekti i udhëhequr nga hotelieri i suksesshëm shqiptarozviceran Bardhyl Coli dhe partnerja e tij, Maria, përcjell albinfo.ch. Ai është nominuar për kategorinë inovacionit, sepse edhe mënyra e punës së hoteleve që menaxhon çifti, është mjaft inovative.
Ka afër dy vjet që Maria dhe Bardhyl Coli e drejtojnë hotelin Viznauerhof në Vitznau gjatë verës dhe hotelin Waldhotel në Davos, gjatë dimrit. I gjithë personeli e ndërron vendin e punës në varësi nga sezoni: gjysmë viti në Vitznau dhe gjysmën tjetër në Davos.
E veçanta në këtë rast është se dy hotelet kanë pronarë krejt të ndryshëm dhe krejtësisht të pavarur nga njëri tjetri, shkruan albinfo.ch. Vetëm të punësuarit dhe çifti i drejtorëve janë lidhja në mes të dy firmave, të cilët kështu kanë mundësi t`i shfrytëzojnë resurset në mënyrë optimale.
Kjo shpërndarje e bashkëpunëtorëve mund të bëhet e ardhmja e të gjitha ndërmarrjeve sezonale hoteliere ndërsa hotelet e përmendura janë avangardë në këtë drejtim.
Bardhyl Coli pak vite më parë qe zgjedhur si drejtori më i ri dhe i suksesshëm i një hoteli luksoz në Zvicër.
“Njëri për të dytë, të dytë për njërin, Maria dhe Bardhyl Coli, Hotel Vitznauerhof dhe Waldhotel Davos” është motoja e çiftit të nominuar për shpërblim.
Biografi e shkurtë:
- Emri e mbiemriBardhyl Coli
- Prejardhja:Kosovë
- Vendi ku vepron:Zvicër
- Profesioni:Hotelier
Të tjera nga Integrimi
E-Diaspora
-
Shtëpitë e pleqve, ende tabu për shqiptarët në Zvicër Se çfarë ofrojnë sot shtëpitë e të moshuarve në Zvicër tregon në një bashkëbisedim me albinfo.ch...
-
Një fillim i mbarë i “Ditëve të Kulturës Shqiptare në Zvicër”
-
Mërgimtari nga Austria dhuron karroca falas për persona me nevoja të veçanta
-
Gashi, në Vjenë si zëvendëskryeministër, dikur punonte në Ministrinë e Jashtme
-
Portret
Specialisti i reumatologjisë që ka diplomuar dy herë në mjekësi
Jeta në Zvicër
-
Zvicra nuk mundet t`i dëbojë qindra të huaj që kanë shkelur ligjin Në fund të tetorit, në Zvicër numroheshin gjithsej 337 të huaj që nuk mund të riatdhesoheshin...
-
Vërejtjet e OECD-së për Zvicrën
-
Berna, qyteti më i popullarizuar në botë për ‘Instagram’
-
Studim
Zvicra, vetëm e teta në ranglistën për imazhin më të mirë në botë
-
Zvicër
Punëdhënësit në ndërtimtari nuk pranojnë rritjen e pagave për 150 franga në muaj